diatonisk
Store norske leksikon,Kunst og estetikk,Musikk,Musikkteori,Tonalitet
Diatonisk er en betegnelse hentet fra musikkteorien som brukes til å beskrive skalaer, akkorder, intervaller og melodier og noen ganger instrumenter. Diatonisk brukes ofte sammen med betegnelsen kromatisk.
En diatonisk skala er en 7-toneskala som er bygget opp av fem heltonetrinn og to halvtonetrinn. Durskalaen, mollskalaen og alle kirketoneartene er diatoniske skalaer. En diatonisk akkord består utelukkende av toner som finnes i en diatonisk skala. Diatoniske intervaller beskriver avstanden mellom toner i den skalaen de følger. En diatonisk melodi består av toner som er inkludert i den diatoniske skalaen melodien følger.Begrepet diatonisk har hatt ulike betydninger gjennom historien, som i antikkens Hellas, hvor diatonisk beskrev en måte å stemme lyren på. Les mer i Store norske leksikon skala tonalitet